tomron87/hebrew-wikipedia-sentences-corpus huggingface dataset:
רד דזירי מ-The Line of Best Fit ציינה לחיוב את היכולות הווקאליות של מרינה בשיר.
לעומת הביקורות החיוביות, אביגיל פירת' ממגזין Dork התייחסה לשיר כ"פספוס הגדול ביותר" של האלבום; היא כינתה אותו "יותר מדי על האף" וציינה כי הוא פחות טוב מהרצועות הקודמות והעוקבות לו, "Venus Fly Trap" ו-"Man's World".
הקליפ השיר נוצר על ידי מרינה ו-Weird Life Films, שגם ביימו אותו.
בקליפ מופיעה מרינה כאשר היא לבושה באנסמבל של תלבושות צבעוניות ונוצצות.
"Purge the Poison" (בהשתתפות פוסי ריוט) – 3:15
הורדה דיגיטלית/סטרימינג – בהשתתפות פוסי ריוט
סטרימינג – מהדורת EP של ספוטיפיי
הקרדיטים שלהלן לקוחים מהאתר טיידל.
הקרדיטים שלהלן לקוחים מחשבון היוטיוב של מרינה.
אזור תאריך פורמט (ים) גרסה חברת תקליטים מקור שונים 14 באפריל 2021 הורדה דיגיטלית • הזרמת מוזיקה מקורי אטלנטיק ארצות הברית סטרימינג (מהדורת EP של ספוטיפיי) שונים 5 במאי 2021 הורדה דיגיטלית • סטרימינג בהשתתפות פוסי ריוט 29 באוקטובר 2021 ויניל 7" מקורי
"" (לעיתים יצא גם כ-Pump It Up) הוא סינגל של המוזיקאי הבלגי, דנזל, שיצא ב-19 בינואר 2004 כסינגל השני מתוך אלבום הבכורה שלו, The Name of the Jam.
נכון לאוקטובר 2022, השיר הושמע למעלה מ-61 מיליון פעמים ביוטיוב, ולמעלה מ-19 מיליון פעמים בספוטיפיי.
ב-2019, יצאה גרסת רמיקס של הדי ג'יי הבריטי, אנדור.
גרסת הרמיקס הגיעה, בשיאה, למקום הראשון במצעד שירי הדאנס קלאב בנובמבר 2019, וכן למקום השמיני במצעד הסינגלים הבריטי בינואר 2020. הרמיקס קיבל תואר פלטינה כפול מאיגוד תעשיית ההקלטות האוסטרלי (ARIA).
גרסת הרמיקס מושמעת על ידי מישיגן וולברינס , אחרי כל טאצ'דאון.
נכון לאוקטובר 2022, גרסת הרמיקס הושמעה למעלה מ-13 מיליון פעמים ביוטיוב, ולמעלה מ-251 מיליון פעמים בספוטיפיי.
Puerta cochera , היא מרפסת מקורה או מדורגת המשמשת כגישה ראשית או משנית לבניין.
המרפסת מאפשרת מעבר של סוס וכרכרה, וכיום גם רכב מנועי, ובכך מונעת מיושביו להיות מושפעים ממזג האוויר בעת כניסה או יציאה.
ה-"פורט-קוצ'ר" עדיין נמצאים במבנים כמו מבני ציבור ובתי מלון, ומציעים גישה מקורה למבקרים ולאורחים המגיעים בתחבורה ממונעת.
דלתות המוסך מאפשרות מעבר של כלי רכב, לרוב נמצאות לצד אכסדרות, עמודי אכסדרה או כניסות לתנועת בני אדם.
ובנוסף לא ימצאו לצד דלתות הגישה למוסך או למוסך עצמו.
Pussy Cats הוא שמו של אלבום מוזיקה מאת הארי נילסון וג'ון לנון.
ביצירת האלבום השתתפו מוזיקאים רבים, בהם רינגו סטאר, קית' מון, קלאוס פורמן וקן אשר.
Push the Button (השם בעברית: כפתור אדום) הוא שיר של הלהקה הישראלית טיפקס והנציג של ישראל לאירוויזיון 2007, שנערך באותה שנה בהלסינקי, בירת פינלנד.
לאחר שרשות השידור החליטה כי טיפקס תייצג את ישראל באירוויזיון, נערכה תחרות קדם־אירוויזיון 2007 לבחירת השיר שייצג את ישראל בתחרות.
הקהל ועשרה מתוך 11 חברים בְוועדה בחרו בשיר מתוך ארבעה שביצעה הלהקה.
השיר עוסק במאבקי הכוח בין מדינות ובאיומיהן להשמיד זו את זו.
לכן הועלו טענות שהשיר מכיל מסרים לא ראויים.
הנהלת האירוויזיון החליטה לערוך בירור, ובסופו אישרה את השתתפות השיר בתחרות.
בחצי הגמר זכה השיר ל־17 נקודות.
הוא הגיע למקום ה־24 מתוך 28 שירים, ולא עלה לגמר.
השיר כולל שני בתים ופזמון כאשר בבית הראשון אוז שר באנגלית ובית השני הוא שר בצרפתית.
בזמן זה הטמפו של השיר נשאר אותו הדבר ובפזמון יש שינוי גם בטמפו וגם אוז עושה ראפ בעברית.
זה מראה את היכולת שלו לשיר במגוון שפות
Pursuit of Happiness הוא הסינגל השלישי הרשמי מתוך האלבום Man on the Moon: The End of Day של אמן ההיפ הופ האמריקאי, קיד קאדי.
בפזמון של השיר מופיעים קולות רקע של הצמד המוזיקלי, MGMT והוא הופק על ידי רטאטאט.
הגרסה הסופית של השיר הושקה ב-4 בספטמבר 2009 ב"רדיו 1" של BBC, אך הוא יצא לאור כסינגל בינואר 2010.
ברשימת ההשמעה באלבום, השיר נקרא .
הוא הגיע למקום ה-59 במצעד הבילבורד האמריקאי והגיע למעמד פלטינה בארצות הברית כשמכר מעל 1,000,000 הורדות דיגיטליות חוקיות ברשת מאז שחרורו.
לשיר יצאו שתי גרסאות שונות של וידאו קליפים: הראשונה בזמן מסיבה, כאשר מופיעים שם הראפר קונסיקוונס (החתום בחברת התקליטים שבה חבר קאדי, GOOD Music) והראפר דרייק.
בגרסה השנייה של הווידאו קליפ מתעורר קאדי בספה שמסתובבת, כשיש בה סצנה של מסיבה.
Pyramid (פירמידה) הוא האלבום השלישי של להקת הרוק המתקדם, The Alan Parsons Project, שיצא בשנת 1978. זהו אלבום קונספט (כמו כל אלבומי הלהקה) העוסק בפירמידות בגיזה.
בתקופה שבה נוצר האלבום, היה בארצות הברית ובבריטניה עניין רב בכוחן של הפירמידות ותות ענח' אמון.
ב-1978, האלבום היה מועמד לפרס גראמי לאלבום בעל הנדסת הקול הטובה ביותר, לא קלאסית.
האלבום הציג צליל חדש ו"מסחרי" יותר המושפע ממוזיקת הניו וייב שהיה פופולרי באותה תקופה בבריטניה, בניגוד לשני האלבומים הקודמים שהתאפיינו יותר ברוק מתקדם ואוונגרד.
בתקופה ההיא, להקות רוק מתקדם רבות החלו לשנות כיוון לצליל "מסחרי" ו"פופי" יותר באלבומיהם, עד כדי נטישה של צליל הרוק המתקדם בשנות ה-80 בשל ירידה בפופולרית הז'אנר, ומשבר כלכלי קשה באותה תקופה בבריטניה.
Shadow of a Lonely Man - 5:34 (זמר: ג'ון מיילס, קולות רקע: קולין בלונסטון)
pwd היא פקודה במערכת הפעלה דמוית יוניקס המציגה את המיקום הנוכחי בו נמצא המשתמש במערכת הקבצים.
הפקודה המקבילה בסביבת Powershell, במערכת ההפעלה חלונות מבית מיקרוסופט, היא פקודת Get-Location.
השימוש הסטנדרטי בפקודת pwd, בסביבת יוניקס, יתבצע כדלקמן:
man pwd - יציג את ספר הוראות של פקודה זו.
Put Your Hearts Up הוא שיר של הזמרת האמריקאית אריאנה גרנדה.
השיר יצא לאור כסינגל ב-12 בדצמבר 2011.
חלק מהשיר הוא סימפול של הלהיט "What's Up?" של להקת הרוק 4 נון בלונדס שסולנית הלהקה לינדה פרי אף כתבה את השיר.
בשנת 2013 כאשר גרנדה הוציאה את הסינגל "The Way" היא אמרה על השיר שהוא שנוא עליה ועשה לה רושם ראשוני רע בתור מוזיקאית רצינית, היא אף הוסיפה שהוא יותר מייצג את הדמות שלה ככוכבת ילדים מאשר כיוצרת בוגרת, והסתירה את הקליפ לשיר בערוץ ה-Vevo שלה.
Purpose World Tour הוא סיבוב ההופעות העולמי השלישי של הזמר הקנדי ג'סטין ביבר.
הסיבוב תומך באלבום האולפן הרביעי שלו, Purpose, אשר יצא ב-13 בנובמבר 2015. הסיבוב החל ב-9 במרץ 2016, בסיאטל, והסתיים ב-6 בספטמבר 2017, בטורונטו.
סיבוב ההופעות הוכרז ב-11 בדצמבר 2015, בתוכנית האירוח של אלן דג'נרס.
באותו היום, נחשפו באתרו הרשמי של ביבר תאריכי ההופעות בארצות הברית וקנדה.
עקב הביקוש הרב, נוספו הופעות במספר ערים שונים.
ב-30 בספטמבר 2016, הכריז ביבר על הופעות עתידיות באוסטרליה ובניו זילנד, אשר נחשפו בשבוע שלאחר מכן.
ב-25 באוקטובר 2016, הוכרזו 2 הופעות במקסיקו, ובנוסף הוכרזו לגים בדרום אמריקה ומרכז אמריקה.
ב-5 בדצמבר של אותה השנה, הכריז ביבר בתוכנית האירוח של אלן דג'נרס כי הולך לערוך סיבוב הופעות אשר כל הופעותיו ייערכו באצטדיונים בארצות הברית בקיץ 2017, ויום לאחר מכן נחשפו תאריכי ההופעות.
דילן רופרט ממגזין בילבורד, שיבח את קולו של ביבר, הנשמע "חלק מאי פעם", וציין כי הופעת השיר "Company" הייתה "אחד הרגעים המרגשים ביותר בהופעה", ושיבח את החלק האקוסטי.
מארק סנטיקר מאנטרטיינמנט ויקלי קרא להופעה "הופעה שמראה כי, מאחורי הצללים של הספק, ביבר חזר..." אנדרו מטסון ממגזין הרולינג סטון כתב ביקורת מאוד חיובית, ואמר כי "ההופעה הייתה עילוי ווקאליסטי, ויזואלי ומוזיקלי.." "ביבר שר בצורה אמיתית, ניגן בפסנתר, גיטרה אקוסטית, הדהים עם התופים, בצורה מדהימה, ורקד עם אפס טעויות."
רשימת השירים הזאת תקפה להופעה שהתקיימה ב-9 במרץ 2016. רשימה זו לא תקפה לכל ההופעות.
בהופעה הראשונה, אשר נערכה בסיאטל.
תאריך עיר מדינה אולם הופעות חימום הכנסות כרטיסים נמכרו רווחצפון אמריקה9 במרץ 2016סיאטלארצות הבריתKeyArenaקורי הרפר
Purpose (בעברית: "מטרה") הוא אלבום האולפן הרביעי של הזמר הקנדי ג'סטין ביבר.
האלבום יצא לאור ב-13 בנובמבר 2015, תחת חסותן של חברות התקליטים RBMG רקורדס ודאף ג'אם.
לכל שיר מן האלבום הוציא ביבר וידאו קליפ שהועלה לערוץ ה-Vevo שלו, ואף צירף את השיר "Where Are Ü Now", שבו השתתף באותה שנה לאלבום גם כן.
כל ארבעת הסינגלים אשר יצאו מן האלבום זכו להצלחה עולמית, ושלושה מהם אף הצליחו לכבוש את צמרת מצעד הבילבורד הוט 100 ברציפות, דבר אשר הפך את ביבר לאחד מהאמנים היחידים בהיסטוריה שעשו זאת.
האלבום זכה להצלחה עולמית כאשר כבש פסגות מצעדי אלבומים רבות, ואף הצליח להגיע למקום ה-3 במצעד האלבומים השנתי של הבילבורד 200, ובכך הפך לראשון של ביבר שעשה זאת.
מכירותיו בעולם עומדות על למעלה מ-6 מיליון עותקים שנמכרו, כש-2 מיליון עותקים בארצות הברית, ו-1.2 מיליון עותקים בבריטניה.
בנוסף, בטקס פרסי גראמי ה-59 הועמד האלבום בשתי קטגוריות, - "אלבום השנה", ו-"אלבום הפופ הווקאלי הטוב ביותר", אך הפסיד ל-25 של הזמרת הבריטית, אדל.
כתב העת בילבורד דירג את האלבום במקום ה-30 ברשימתם "100 האלבומים הטובים ביותר של העשור השני".
האלבום נהפך לאלבום המוסטרם ביותר של ביבר עם מעל 10 מיליארד השמעות בספוטיפיי, ונכון לאפריל 2025, האלבום נהפך לאלבום ה-16 עם מספר הרב ביותר של השמעות.
ביבר התחיל בהקלטת האלבום כבר בשנת 2014, והקלטתו נמשכה עד שנת 2015, שם יצא לאור ב-13 בנובמבר.
את האלבום הפיקו מספר רב של מפיקים ופזמונאים כשהבולטים ביותר מביניהם הם: ביבר, אשר, סקרילקס, סקוטר ברון, ג'ייסון בויד, מדל, דיפלו, סימון כהן, בלאדפופ, ג'וש אברהם, בני בלנקו וכולי.
הצוות של ביבר והוא עצמו, החליטו כי לכל שיר יצולם קליפ מלא שיעלה לערוץ היוטיוב שלו, ואף לחלק מן השירים יצולמו גם קליפים עם מילות השיר.
האלבום יצא לחנויות המוזיקה כבר ב-13 בנובמבר 2015, כשלפניו יצאו כבר שלושה סינגלים, ולאחר יציאתו הוציא ביבר סינגל רביעי ואחרון, "Company".
לאלבום יצאה גרסה סטנדרטית, גרסת דלוקס, גרסה יפנית, וגרסאות רבות נוספות.
"" - יצא לאור ב-28 באוגוסט 2015, כסינגל הראשון מתוך האלבום.
עם יציאתו נכנס השיר היישר אל המקום הראשון במצעד הבילבורד הוט 100, ובכך הפך לראשון של ביבר שעשה זאת.
ביום הראשון לצאתו צבר הקליפ 11 מיליון צפיות, ומונה הצפיות שלו נכון לאוקטובר 2017, עומד על למעלה מ-1.8 מיליארד צפיות.
מכירותיו של השיר בעולם עומדות על למעלה מ-9 מיליון עותקים, דבר אשר הופך אותו לאחד מהנמכרים ביותר של ביבר.
"Sorry" - יצא לאור ב-23 באוקטובר 2015, כסינגל השני מתוך האלבום.
עם צאתו הצליח השיר להיכנס גם כן אל המקום ה-1 במצעד הבילבורד הוט 100, ולהפוך לשני של ביבר שעשה זאת.
בצפיות הפך הקליפ במהרה לוויראלי, והוא הסרטון ה-4 הנצפה ביותר בכל הזמנים, עם למעלה מ-2.8 מיליארד צפיות.
מכירותיו של השיר בעולם עומדות על כ-6 מיליון עותקים.}
"Love Yourself" - יצא לאור ב-9 בנובמבר 2015, כסינגל השלישי מתוך האלבום.
עם יציאתו נכנס השיר היישר אל העשירייה הפותחת במצעד הבילבורד הוט 100, ולאחר כמה שבועות כבש את צמרת המצעד והיה לשלישי של ביבר שעשה זאת.
הקליפ זכה להצלחה עולמית גם כן ומונה הצפיות שלו עומד על כ-1.2 מיליארד צפיות.
מכירותיו של השיר בעולם עומדות על כ-7 מיליון עותקים.}
"Company" - יצא לאור ב-8 במרץ 2016, כסינגל הרביעי והאחרון מתוך האלבום.
השיר הזכה זכה להצלחה פחותה מקודמיו, כאשר מונה הצפיות שלו עומד על כ-413 מיליון צפיות, ומכירותיו בעולם נעמדות בכמיליון עותקים בלבד, ביחס לשירים הקודמים.}
עם יציאת האלבום והסינגלים הכריז ביבר כי יצא לסיבוב הופעות חדש שיישא את שמו ויקרא, "Purpose World Tour".
"Push Back" (לעיתים מעוצב כ-"PUSH BACK"; בעברית: "לדחוף בחזרה") הוא סינגל שהוקלט על ידי זמר האר אנד בי ני-יו, הזמרת האמריקאית ביבי רקסה וסטפלון דון.
השיר יצא לאור ב-30 במרץ 2018, כסינגל מתוך אלבומו השביעי של ני-יו, Good Man.
השיר יצא באופן רשמי בארצות הברית ב-17 באפריל 2018.
השיר נכתב על ידי פזמונאים ומלחינים רבים, ביניהם ניתן למנות את ני-יו, סטארגייט שגם הפיק אותו, ביבי רקסה, סטפלון דון וכולי.
השיר הוא שיר בסגנון הדאנסהול, המאפיין כמה שירים נוספים מתוך אלבומו של ני-יו.
על השיר דיבר ני-יו בראיון אשר נערך איתו בסמוך להוצאתו כסינגל.
הווידאו קליפ המלא שצולם עבור השיר יצא לאור ב-10 באפריל 2018, והועלה לערוצו של ני-יו בסמוך לכך.
הקליפ בוים על ידי ג'יימס לירס, ונכון להיום מונה הצפיות שלו עומד על קרוב ל-30 מיליון צפיות.
מדינהתאריך יציאהפורמטחברת תקליטיםמקורארצות הברית17 באפריל 2018רדיו להיטיםמוטאון
pwdump הם אוסף כלים לבדיקות אבטחה במערכת הפעלה חלונות מבית מיקרוסופט.
באמצעות כלים אלה ניתן לגשת לזיכרון ולחלץ גיבוב של סיסמאות NTLM המאוחסנים במסד הנתונים (SAM) של מנהל חשבונות האבטחה, בחשבון המשתמש המקומי.
על מנת שסט הכלים של pwdump יעבודו כמתוכנן, יש להפעילם כמנהל מערכת ורק לאחר מכן לבצע פעולות לשליפת רשומות המשתמשים.
הגרסה הראשונה של הכלי פותחה על ידי ג'רמי אליסון (Jeremy Allison) בשנת 1997, אך מאז שוחררו עוד מספר גרסאות שפותחו על ידי מתכנתים שונים:
"Put Your Head on My Shoulder" (בעברית: "הניחי את ראשך על כתפי") הוא שיר שכתב הזמר-יוצר הקנדי פול אנקה.
הגרסה של אנקה הוקלטה באוגוסט 1958, ויצאה כסינגל בחברת התקליטים ABC-Paramount בשנת 1959. את העיבוד והניצוח עשה דון קוסטה.
צד ב' של התקליט היה השיר "Don't Ever Leave Me".
השיר "Put Your Head on My Shoulder" זכה להצלחה רבה והגיע למקום השני במצעד האמריקאי בילבורד הוט 100 (במקום הראשון היה הביצוע של בובי דארין לשיר "מקי סכינאי").
ב-1968 זכה השיר שוב לפופולריות בביצוע השלישייה האמריקאית The Lettermen.
גרסה זו הגיע למקום ה-44 בבילבורד הוט 100, והצליח יותר במצעד Adult Contemporary בו הגיע למקום השמיני.
הזמר המקסיקני אנריקה גוזמן הקליט גרסה בספרדית של השיר בשם "Tu cabeza en mi hombro".
באמריקה הלטינית הייתה גרסת כיסוי זו פופולרית יותר מגרסת המקור.
ב-1978 הקליט הזמר האמריקאי ליף גארט גרסה שלה השיר שהגיעה למקום ה-58 במצעד בילבורד הוט 100.
זמרת הפופ הצ'יליאנית מרים הרננדז הקליטה דואט של השיר יחד עם אנקה, שנכלל באלבום הדואטים שלו "Amigos".
מייקל בובלה הקליט גרסת כיסוי של השיר באלבום הבכורה שלו משנת 2003. להקת הרוק האמריקאית גוד שארלוט ביצעה גרסה משלה של השיר עבור הסרט "קטע מהסרטים".
השיר גם נכלל במשחק הווידאו Hitman: Contracts.
ננסי סינטרה הקליטה אף היא גרסת כיסוי של השיר.
הוא המיני-אלבום הראשון של הראפרית האמריקאית דוג'ה קאט.
המיני-אלבום יצא לאור ב-5 באוגוסט 2014, על ידי חברת התקליטים קימוסבי רקורדס.
מתוך המיני-אלבום יצאו לאור שני סינגלים: "So High" ו-"No Police".
ארבע שנים לאחר הוצאת המיני-אלבום, הוציאה דוג'ה קאט את אלבום הבכורה שלה, Amala.
הרצועה הראשונה במיני-אלבום היא "Beautiful".
הרצועה זכתה להצלחה וצברה למעלה מ-5 מיליון השמעות בספוטיפיי.
הרצועה השנייה "Nunchucks", צברה למעלה מ-5 מיליון השמעות בספוטיפיי גם כן.
הרצועה השלישית "So High", יצאה כסינגל הראשון מתוך המיני-אלבום וצברה למעלה מ-40 מיליון השמעות בספוטיפיי.
בהמשך, יצאה הרצועה הרביעית "No Police", כסינגל השני והאחרון מתוך המיני-אלבום, תוך שצברה קרוב ל-20 מיליון השמעות בספוטיפיי.
הרצועה החמישית והאחרונה היא "Control", אשר זכתה להצלחה גם כן, כאשר צברה למעלה מ-5 מיליון השמעות בדומה לשאר הרצועות הנכללות במיני-אלבום.
Pussy Talk הוא סינגל שהוקלט על ידי צמד בנות היפ-הופ סיטי גירלז, ביחד עם הראפרית האמריקאית דוג'ה קאט, מתוך האלבום, City on Lock.
השיר יצא לאור ב-6 ביולי 2020, על ידי חברות התקליטים קפיטול רקורדס, קוואליטי קונטרול מיוזיק ומוטאון, כסינגל השני מתוך אלבום.
השיר הגיע למקום ה-23 במצעד השירים מתחת להוט 100.
השיר נכתב על ידי קארשה בראונלי, ג'טביה ג'ונסון, דוג'ה קאט, ג'ושוע לואלן וטיירון רובינסון והופק על ידי ג'ושוע לואלן גם כן.
השיר יצא בשנת 2020, במהלך מגפת הקורונה, תוך שצולם לו וידאו קליפ רשמי ומלא, שנועד לעזור בקידום שלו הן מבחינה מסחרית והן מבחינת מצעדים.
הווידאו קליפ הרשמי של השיר הועלה לערוץ היוטיוב של סיטי גירלז ב-6 ביולי 2020, ביום צאתו של השיר כסינגל.
בתחילת הקליפ, ניתן לראות נעל עקב בצבע שחור, עם בטנה בצבע אדום, תוך שניתן לראות את שתי הבנות מסיטי גירלז רוקדות לצלילי השיר.
בהמשך, ניתן לראות גם את דוג'ה קאט.
נכון למאי 2020, מונה הצפיות של הקליפ עומד על למעלה מ-7.4 מיליון צפיות.
"Pussy" (מעוצב כ-"Pu$$y") הוא שיר של הראפרית אוסטרלית איגי אזליה, שנכלל במיקסטייפ הבכורה שלה, Ignorant Art.
אזליה הוציאה קליפ פרובוקטיבי לשיר, שעזר בהצלחה שלו והפך את השיר לוויראלי, דבר שבהמשך עזר לצמיחה שלה כראפרית ברחבי העולם.
אזליה ביצעה את השיר באופן קבוע מאז צאתו לאור, כחלק מרשימות השירים בהופעותיה כולל גם בסיבוב ההופעות הראשון שלה "The New Classic Tour", שהתקיים בשנת 2014.
"Pu$$y" הוקלט בלוס אנג'לס בשנת 2011, שם התגוררה אזליה מאז 2010 לאחר שעברה מאוסטרליה למיאמי כדי לפתח את קריירת השירה והראפ שלה, תוך שהוא הופק על ידי צ'ורדז די3 ופואגו מדראגס, כחלק ממיקסטייפ הבכורה שלה, Ignorant Art.
השיר הוא הרצועה הרביעית במיקסטייפ וגרסה נוספת שלו שפרסמה אזליה באותה העת, מכילה דיאלוג בין אדי מרפי לגרייס ג'ונס; קטע שלקוח מתוך סרט הקומדיה הרומנטית "בומרנג", משנת 1992.
באוקטובר 2011, צ'ורדז די3 אמר על השיר: "ידעתי שאיגי היא כוכבת מהרגע הראשון שפגשתי אותה.
כשעשינו "Pu$$y", ראיתי שיש לנו כאן פוטנציאל שעתיד להתממש ושזה רק עניין של זמן עד שכל העולם יראה את מה שאני ראיתי וחוויתי ממנה.
אני אסיר תודה שהביקורות עליו היו חיוביות עד כה".
אזליה דיברה על תשומת הלב שקיבלה בעקבות השיר: "בהחלט יש לי תוכניות ואני בכלל חשבתי שיש כאן שתי אופציות, או שהאנשים ישנאו את השיר הזה או שזה הוא יפתח לי את הדלתות הבאות בקריירה שלי.
הוא [השיר] היה כל כך מחוץ לקופסה, שלא חשבתי שהוא יצליח".
עוד היא הוסיפה כי "כתבתי את השיר הזה אך ורק כי אני נקבה וזכותי לדבר על איבר המין שלי, לא רק בגלל שאני סופר קינקית או משהו".
כלפי השיר הופנו שלל ביקורות, הן חיוביות והן מעורבות.
המגזין מיאמי ניו טיימס סקר את השיר באופן מקיף, תוך שפירט גם על ההופעה של אזליה עמו.
הווידאו קליפ הרשמי של "Pu$$y" צולם בשטחה של כנופיית הרחוב רולין שנות ה-60 בלוס אנג'לס, קליפורניה ובו אזליה וחברותיה אוכלות גלידות.
הקליפ היה שנוי במחלוקת עקב הופעתו של ילד קטן בתוכו ועצם העובדה שאזליה עצמה ביצעה ושרה על דברים מיניים ואותו הילד, ראה הכל כביכול.
לאחר ההפצה של הקליפ, היא הסבירה שאותו הילד "הוא הבן של אחד מהחברים שלי שהשתתף בקליפ ולא מצאו לו שמרף ולכן הוא הביא אותו עמו לסט הצילומים".
נכון לאוקטובר 2020, הפך הקליפ לוויראלי ביחס לקליפ בהוצאה עצמית ומונה הצפיות שלו עומד על למעלה מ-8 מיליון צפיות.
Pycharm (פַּיְצַ'ארְם) היא סביבת פיתוח משולבת לפיתוח תוכנות בעיקר בשפת פייתון, אשר פותחה על ידי תאגיד התוכנה הצ'כי JetBrains.
היא כתובה ב־Java ובפייתון, והגרסה היציבה הראשונה שלה יצאה בפברואר 2010. הסביבה מספקת שירותים כגון ניתוח קוד וניפוי שגיאות בקוד גרפי, ותומכת בתכנות בסביבת אינטרנט באמצעות פלטפורמת הפיתוח Django, וכן במדע הנתונים באמצעות סביבת הפיתוח אנקונדה.
Pycharm פועלת בגרסאות מסוימות של מספר מערכות הפעלה: Microsoft Windows ,macOS ו־Linux.
ל־Pycharm ישנה גרסה חינמית לקהילה (Community Edition), היוצאת תחת רישיון Apache (רישיון המאפשר למשתמשים לעשות בתוכנה כרצונם ולשנות אותה לפי ראות עיניהם), וגרסה מקצועית (Professional Edition) בעלת תכונות נוספות המוגנות ברישיון קנייני אשר הופך אותם לקוד סגור (Closed Source).
Pycharm מבוסס בחלקו על סביבת הפיתוח המשולבת IntelliJ IDEA (שנוצרה גם היא על ידי JetBrains) לפיתוח בעיקר בשפות Scala, Java ו־Kotlin (לפיתוח באנדרואיד).
גרסת הבטא שוחררה ביולי 2010, וגרסה 1.0 הגיעה שלושה חודשים לאחר מכן.
החל משנת 2016 הגרסאות ממסופרות ע"פ שנת השחרור (הגרסה האחרונה למשל נכון לשנת 2025 היא 2025.3).
PyCharm Community Edition, גרסת הקוד הפתוח של PyCharm, הפכה לזמינה ב־22 באוקטובר 2013.
סיוע וניתוח קוד סטטי, השלמת קוד אוטומטית ותיקונים מהירים.
ניווט בפרויקט וקוד: תצוגות פרויקט מיוחדות, תצוגות מבנה קבצים וקפיצה מהירה בין קבצים, מחלקות, שיטות ושימושים
רפקטור בפייתון: כולל שינוי שמות, שיטת חילוץ, הצגת משתנה, הצגת קבוע, משיכה למעלה, דחיפה כלפי מטה ואחרים
תמיכה במסגרות אתרים: Django, web2py ו־Flask (מהדורה מקצועית בלבד).
איתור באגים משולב של פייתון.
בדיקת יחידות משולבת, עם בדיקת כיסוי קוד.
פיתוח פיתון של Google App Engine (מהדורה מקצועית בלבד).
שילוב בקרת גרסאות: ממשק משתמש מאוחד עבור Mercurial, Git, Subversion, ו־CVS עם רשימות שינויים ומיזוג.
תמיכה בכלים מדעיים כמו matplotlib, numpy ו־scipy (מהדורה מקצועית בלבד).
Pygame (בעברית: פָּיְגֵיים) הוא סט של מודולים בשפת פייתון, שעוצבו לצורך קידוד משחקי וידאו, והוא פורסם לראשונה באוקטובר 2000. הוא מכיל ספריות של גרפיקה וסאונד שעוצבו כך שיתאימו לשימוש בשפת התכנות פייתון.
Pygame הוא חוצה פלטפורמות, כלומר, ניתן להשתמש בו במספר מערכות הפעלה.
Pygame פותח במקור על ידי פיט שינרס (Pete Shinners) על מנת להחליף את ספריית PySDL לאחר שפיתוחה התעכב.
Pygame פותח על ידי הקהילה משנת 2000, ופורסם תחת הרישיון החופשי והחינמי LGPL.
Pygame משתמש בספרית Simple DirectMedia Layer, (בקיצור SDL), על מנת להשיג תכנות משחקים בזמן אמת מבלי המכניקות ברמות הנמוכות יותר של שפות C ונגזרותיה.
אפליקציות ב-Pygame יכולות לרוץ במערכת ההפעלה אנדרואיד באמצעות השימוש ב Pygame Subset For Android ( בקיצור: pgs4a ).
שמע, רטט, מקלדת, וכו נתמכים באנדרואיד.
Pygame עצמו אינו מכיל תמיכה מובנית בגרפיקה מתקדמת יותר כגון כפתורים, תוויות, scroll bar, color picker וכו'.
לשם כך, פותחו ספריות עזר אשר מספקות את הכלים הללו, ועוד.
דוגמה למספר ספריות פופולריות לכך:
pygame-gui - לגרפיקה עם מראה מודרני: מספק תוויות, כפתורים, חלונות קופצים, textbox, colorpicker, עיצוב בפורמט json ואפקטים כגון הקלדה אוטומטית של טקסט.
pygame-widgets - ממשק בסיסי ביותר.
Pyro Studios הייתה מפתחת משחקי מחשב, מספרד.
החברה הוקמה בשנת 1996 במדריד.
המשחק הראשון קומנדוס: מאחורי קווי האויב שוחרר בשנת 1998. לאור ההצלחה פותחו משחקים נוספים מאותה סדרה: "קומנדוס: מעבר לדרישות התפקיד" (1999), "קומנדוס: גברים של אומץ" (2001), "קומנדוס: היעד ברלין" (2003) ו-"קומנדוס: כח תקיפה" (2006).
בסך הכול נמכרו כ-5 מיליון עותקים של משחקי הסדרה (נכון ל-2003).
בשנת 2005 שוחרר משחק Imperial Glory.
המשחק האחרון בסדרת "קומנדוס" קיבל ביקורת שלילית שהיה סימן לבעיות בחברה.
בשנת 2008 החברה הודיע על ביטול תוכניות למשחק חדש ופיטרה כ-30 מעובדיה.
בשנת 2012 החברה עברה רה-ארגון והוקמה Pyro Mobile שהתרכזה בפיתוח משחקים לסמרטפונים.
PyGTK ( בעברית: פַּי גִי טִי קֵיי) היא ספריה בשפת התכנות פייתון אשר מאפשרת לעשות שימוש בספרית GTK באמצעות פייתון.
GTK היא ספריה שמספקת כלים לפיתוח GUI (ממשק משתמש גרפי).
PyGTK היא תוכנה חופשית והיא שוחחרה תחת הרישיון LGPL.
היא הושקה לראשונה בשנת 2011 ופותחה על ידי צוות ששמו "PyGTK Core development team", שמונה כ-6 אנשים.
המחבר המקורי של הספרייה הוא מפתח ה-GNOME ג'יימס הנסטרידג' (James Henstridge).
PyGTK הוחלפה עם המעבר לגרסה 3 של GTK, בספריה אחרת ששמה PyGObject.
ספריה זו אמורה לשפר את הדיליי בין עדכונים של GTK לבין הגעתם לספריות אשר מאפשרות להריצה בשפות אחרות (כמו PyGTK).
בנוסף, הספרייה אמורה להפחית צורך בתחזוקה של התוכנה ובכך להוריד עומס מן המפתחים.
תוכנית זו תציג על המסך חלון שגודלו 200x200 פיקסלים עם המילים "Hello World" בפנים.import gtk # ייבוא הספרייה
def create_window(): # הגדרת פעולה שיוצרת חלון בגודל 200 על 200, לצורך נוחיות וסדר בקוד
window = gtk.Window() # הגדרת אובייקט חדש של חלון
window.connect("destroy", gtk.main_quit) # מגדירים כך שהחלון ייסגר כאשר לוחצים על האיקס
window.add(label) # מוסיפים לחלון את התווית
label.show() # מציגים את התווית
window.show() # מציגים את החלון
create_window() # קוראים לפעולה שיוצרת חלון שהוגדרה לעיל
gtk.main() # ממשיכים להציג את המסך ומקשיבים לאירועים נוספים
תוכנות ראויות לציון שהשתמשו ב-PyGTK
PyQt היא ספרייה בשפת התכנות פייתון לצורך שימוש בערכת כלי התצוגה Qt, אשר זמינה במספר מערכות הפעלה שונות.
הספרייה פותחה על ידי פירמת המחשוב הבריטית "", ומופצת כקוד פתוח תחת רישיון GPL.
היא תומכת במערכת ההפעלה Microsoft Windows וכן במספר מערכות הפעלה מבית UNIX, שביניהן לינוקס ו-MacOS.
PyQt מממשת כ-440 מחלקות ויותר מ-6000 פעולות, שביניהן:
סט נרחב של כלים לפיתוח GUI.
מחלקות שמאפשרות לגשת למסדי נתונים של SQL, כגון ODBC, MySQL, SQLite, Oracle, PostgreSQL.
QScintilla, עורך טקסט בעל כלים נרחבים שמבוסס על ספרית Scintila.
Qt-Designer - תוכנה שמאפשרת יצירה של ווידגטים (כגון כפתורים, תוויות, תיבות טקסט, וכו') באמצעות גרירה והזזה שלהם (לאחר מכן ניתן להמיר את התוצר לקוד בפייתון).
גרסה 4 של PyQt תומכת הן ב-Qt 4 והן ב-Qt5. לעומת זאת, גרסה 5 של PyQt תומכת רק ב-Qt 5, והוסרה בה התמיכה בפיצ'רים שהגיעו לסיומם ב-Qt 5.
להלן מספר תוכנות אשר משתמשות ב-PyQt:
Anki - תוכנה לשינון מידע באמצעות כרטיסים.
Calibre - תוכנה לניהול ספרים אלקטרונים.
Eric Python IDE - סביבת פיתוח משולבת לשפת התכנות פייתון.
fman - מנהל קבצים חוצה פלטפורמות.
Frescobaldi - עורך לקובצי מוזיקה מסוג LilyPond.
Kodos - דיבאגר של ביטויים רגולריים בפייתון.
Leo - עורך קוד מקור.
Ninja-IDE - סביבת פיתוח משולבת בעלת קוד פתוח וניתנת להרחבה, לשפת התכנות פייתון.
OpenShot - תוכנה לעריכת וידאו.
Orange - תשתית לכריית מידע ותצוגה שלו.
Puddletag - עורך סאונד חוצה פלטפורמות בעל קוד פתוח, מסוג ID3 tag editor.
QGIS - תוכנת שולחן עבודה חינמית לצפייה, עריכה, וניתוח של מידע גאוגרפי.
Spyder - סביבת פיתוח משולבת בפייתון, לצורך data science.
Veusz - כלי לשרטוט טכני.
PyTorch היא ספריית למידת מכונה בקוד פתוח המבוססת על ספריית Torch ומשמשת ליישומים כגון ראייה ממוחשבת ועיבוד שפה טבעית.
PyTorch היא תוכנה חופשית בעלת קוד פתוח המפורסמת תחת רישיון BSD Modified.
אף על פי שממשק הפייתון הוא המוקד העיקרי שלה, יש לה גם ממשק ++C.
מספר מוצרי תוכנה של למידה עמוקה בנויים על גבי PyTorch, כולל הטייס אוטומטי של טסלהPyro של אובר, Transformers של Hugging Face, PyTorch Lightning, ו-Catalyst.
PyTorch מספקת שתי תכונות ברמה גבוהה:
ספרייה לחישובי טנזורים (כמו NumPy) עם האצה חזקה בשימוש עם יחידות עיבוד גרפיות (GPU)
רשתות עצביות עמוקות הבנויות על מערכת בידול אוטומטי מבוססת סוגים
פייסבוק מפעילה גם PyTorch וגם Convolutional Architecture להטמעת תכונות מהירה (Caffe2), אבל מודלים שהוגדרו על ידי שתי המסגרות לא היו תואמים זה לזה.
פרויקט Open Neural Network Exchange (ONNX) נוצר על ידי פייסבוק ומיקרוסופט בספטמבר 2017 להמרת מודלים בין מסגרות.
Caffe2 מוזג לתוך PyTorch בסוף מרץ 2018.
PyTorch מגדיר מחלקה בשם Tensor (או torch.Tensor ) לאחסן ולפעול על מערכים מלבניים רב-ממדיים הומוגניים של מספרים.
PyTorch Tensors דומים ל-NumPy Arrays, אך ניתן להפעיל אותם גם על אנבידיה GPU בעל יכולת CUDA.
ספריית PyTorch תומכת בתתי סוגים שונים של Tensors.
PyTorch משתמש בשיטה הנקראת בידול אוטומטי.
רכיב הקלטה מקליט את הפעולות שביצעו, ולאחר מכן הוא משמיע אותו לאחור כדי לחשב את הגרדיינטים.
שיטה זו חזקה במיוחד בעת בניית רשתות עצביות כדי לחסוך זמן ב-epoch אחד על ידי חישוב בידול של הפרמטרים במעבר קדימה.
torch.optim הוא מודול שמיישם אלגוריתמי אופטימיזציה שונים המשמשים לבניית רשתות עצביות.
רוב השיטות הנפוצות כבר נתמכות, כך שאין צורך לבנות אותן מאפס.
PyTorch autograd מקל על הגדרת גרפים חישוביים ולקחת מעברי צבע, אבל autograd גולמי יכול להיות ברמה מעט נמוכה מדי להגדרת רשתות עצביות מורכבות.
זה המקום שבו nn יכול לעזור.
"Puttin' On the Ritz" הוא שיר שנכתב על ידי אירווינג ברלין במאי 1927. הוא פורסם לראשונה ב-2 בדצמבר 1929. השיר הוקלט לראשונה על ידי , בליווי מקהלה, בסרט המוזיקלי משנת 1930 בעל אותו השם - Puttin' On the Ritz .
כותרת השיר היא הביטוי "ללבוש את הריץ", שפירושו להתלבש בצורה מאוד אופנתית.
ביטוי זה נוצר בהשראת מלון ריץ המפואר בלונדון.
בתקופת הפופולריות הראשונה של השיר (1929–1930), תקליטי להיטים שלו הוקלטו על ידי הארי ריצ'מן ועל ידי פרד אסטר, שהשיר מקושר אליהם במיוחד.
לכל חברת תקליטים הייתה גרסה משלה לשיר הפופולרי.
הגרסה של ריצ'מן לשיר, בפרסומה של חברת התקליטים ברנסוויק, הפכה לתקליט רב המכר המוכר ביותר בארצות הברית.
השיר זכה לפופולריות מחודשת בשנת 1982, כאשר טאקו, מוזיקאי הולנדי, הקליט והוציא גרסה חדשה של השיר.
הגרסה של טאקו לוותה בקליפ, ששודר ב-MTV ובמקומות נוספים.
השיר כתוב בצורת AABA .
האמצעי המרכזי בחלק A הוא שימוש במורכבות ריתמית עם הטעמה לא שגרתית של מילים.
חלק B הוא דמוי מארש ועושה שימוש בסינקופות.
הוא מופיע כניגוד למורכבות הריתמית בחלק A.
במחקר שערך על השיר, המלחין האמריקאי אלק וילדר טען שהדפוס הקצבי בשיר הוא המורכב והפרובוקטיבי ביותר שאי פעם נתקל בו.
On a wonderful time הבית הראשון של מילות השיר מ-1930
הגרסה המקורית של השיר, בכתיבתו של אירווינג ברלין, כללה התייחסויות לאופנה הפופולרית דאז של האנשים כהי העור מהארלם, שהיו עניים יחסית, וצעדו בשדרת לנוקס כאשר הם לבושים בלבוש צעקני.
בבריטניה, זכה לפופולריות רבה ביצוע השיר של להקת ג'ו קיי שביצעה אותו במלון ריץ, בשנות ה-30. השיר הופיע עם המילים המקוריות בסרט "Idiot's Delight" משנת 1939, שם בוצע על ידי קלארק גייבל.
במאי 1930 הוציאה קולומביה תקליט של פרד אסטר שר את מילות השיר המקוריות.
עבור הסרט Blue Skies שיצא בשנת 1946, השיר בוצע על ידי פרד אסטר בשינוי מילים.
אירווינג ברלין שינה את מילות השיר כך שתתייחסנה ללבנים אמידים שצועדים בשדרת פארק.
זכויות היוצרים על הגרסה המחודשת נרשמו ב-28 באוגוסט 1946.
השיר תורגם לעברית על ידי אבי קורן ונקרא "לך לשפת הים".
את השיר בתרגום זה ביצעה להקת הכל עובר חביבי.
ב-1982 הוציא הזמר ההולנדי טאקו גרסת כיסוי בסגנון סינת'-פופ של "Puttin' On the Ritz", כסינגל באלבומו After Eight.
באירופה פורסם התקליט בחברת פולידור רקורדס ובארצות הברית ב-RCA רקורדס.
הסינגל לווה בקליפ, שהגרסה המקורית שלו הכילה דמויות מושחרות פנים ונאסרה להקרנה במקומות רבים.
גרסה חלופית של הקליפ הסירה צילומים רבים של דמויות מושחרות פנים, אם כי חלקן נותרו.
בגרסה זו מילות השיר שונו פעם נוספת.
הסינגל היה ללהיט עולמי, והגיע למקום הראשון ב-Cash Box, כמו גם למקום ה-4 במצעד בילבורד הוט 100. הגרסה המחודשת הפכה את אירווינג ברלין, אז בן 95, לכותב השירים המבוגר ביותר שחי בזמן ששיר שכתב הגיע לעשרת הגדולים של המצעד.
כמו כן, השיר קיבל סרטיפיקט מוזהב מאיגוד תעשיית ההקלטות האמריקאי על מכירת למעלה ממיליון עותקים.
השיר היה הלהיט היחיד של טאקו שזכה להצלחה בארצות הברית.
השיר הגיע לראש המצעדים בשוודיה ובניו זילנד, והוא נכנס לרשימת חמשת השירים הגדולים במספר מדינות כולל אוסטרליה, נורווגיה, אוסטריה וקנדה.
Push and Shove הוא אלבום האולפן השישי של להקת הרוק האמריקאית נו דאוט.
האלבום יצא לאור ב-21 בספטמבר 2012, על ידי אינטרסקופ רקורדס.
Pushin P הוא שיר של הראפרים האמריקאים גאנה ופיוצ'ר בהשתתפות הראפר האמריקאי יאנג ת'אג.
השיר יצא לאור ב-7 בינואר 2022, כרצועה השנייה באלבום האולפן השלישי של גאנה, DS4Ever.
השיר זכה הצלחה מסחרית וויראלית, ונכנס לעשירייה הפותחת של הבילבורד הוט 100, במקום השביעי.
בטקס פרסי גראמי ה-65, הועמד השיר לקטגוריית "שיר הראפ הטוב ביותר".
יחד עם צאתו של השיר, הביטוי "pushin P" הפך לטרנד באינטרנט, כשמשתמשי הרשתות החברתיות פרסמו רגשונים כחולים, וההקשר הוא שמשהו הוא "P", או שהוא לא.
הוא החל בעקבות פוסטים של גאנה על הביטוי "pushin P" ברשתות החברתיות, קודם לצאתו של השיר, בו אמר כי "P" מייצג את המילה "player" ומשמעותו של הביטוי היא לדחוף חיוביות ו"לשמור על זה אמיתי".
שבוע לאחר צאתו של DS4Ever, גאנה שמר על המומנטום של מגמת הפופולריות של הטרנד, ושינה את שם השיר "Pussy Power" בהשתתפות דרייק ל-"P Power".
לדברי אריק סקלטון מקומפלקס, אף על פי שהביטוי זכה לפופולריות במיינסטרים בזכות גאנה, הוא היה קיים קודם לכן באזורים אמריקאים כאזור מפרץ סן פרנסיסקו וטקסס במשך שנים.
לאחר שכמה מילידי אזור מפרץ סן פרנסיסקו האשימו את גאנה ב"גניבת" המונח, הוא הגיב וטען שאביו הכיר לו את הביטוי.
בשבוע של 22 בינואר 2022, "Pushin P" נכנס למקום השביעי במצעד הבילבורד הוט 100, צבר 22.5 מיליון הזרמות ונכנס למקום השני במצעד שירי הסטרימינג.
זה שירו הראשון של גאנה שנכנס היישר לעשירייה הפותחת, והשלישי שלו בעשירייה הפותחת במצטבר, לאחר "Drip Too Hard" עם ליל בייבי ו-"Lemonade" עם אינטרנט מאני.
בנוסף, זה שירו החמישי של פיוצ'ר והשישי של יאנג ת'אג בעשירייה הפותחת של הבילבורד הוט 100, והשני שלהם ביחד, לאחר "Way 2 Sexy" עם דרייק שהגיע לצמרת המצעד.
הווידאו קליפ של השיר יצא לאור ב-12 בינואר 2022 ובוים על ידי קאלב ג'רמייל.
בקליפ הראפרים נותנים דוגמאות למשמעות של הביטוי "pushin P", שכן הם נמצאים בתוך מועדון, חנויות יוקרה ואחוזה, כשהם עולים על מטוסים פרטיים ומפילים כמויות גדולות של מזומן במועדון חשפנות.
מייקל ספונרה מ-HipHopDX קרא לקליפ "מפואר", וציין כיצד הוא עוקב אחרי השלישייה כשהיא "משתלטת על מסיבת סאות' ביץ', עושה קניות ברובע חנויות המעצבים של מיאמי עם סוכריות על המותן ושופכת קצת לין בלי לדאוג בעולם".
בקליפ הופעת קמע של השחקן דמטריוס "ליל מיץ'" פלנורי ג'וניור.
Pussy & Millions הוא שיר של הראפרים דרייק ו-21 סבאג' מתוך אלבום האולפן המשותף שלהם, Her Loss.
בשיר משתתף הראפר האמריקאי טראוויס סקוט והוא הופק על ידי צ'יז ביטס, גו גריזלי, סקוואט ביטס, B100 וליל יאכטי.
השיר מתרכז בעושר של הראפרים והבעיות הנובעות ממנו, כמו גם ב"סיפור על מורכבות האהבה".
בשיר קיימת התייחסות לשירו של הנוטוריוס בי.
מוטי ריבס מרולינג סטון התייחס לשיר כאחד מהשירים ה"בולטים בבירור" מ-Her Loss.
בביקורת שלילית, ג'וש סבץ מ-Paste כתב שהוא "לא מצליח להסתדר עם חיוב הכוכבים שלו", וכי השיר "מעמיד את 21 במצב מביך שבו הוא מנסה לראפרפ כמו סקוט, אבל הוא לא מצליח לחלץ את חוסר האנשויות שסקוט מצטיין בו".
"Purpose" (בעברית: "מטרה") הוא שיר שהוקלט על ידי הזמר־יוצר הקנדי ג'סטין ביבר לאלבום האולפן הרביעי שלו, Purpose.
השיר נכתב על ידי ביבר, ג'יימס וורת'י, סטיב ג'יימס, פו בר , אבן וארס, סקוטר בראון וג'רמי סניידר, הופק על ידי פו בר ויצא לאור על ידי חברת התקליטים דאף ג'אם ב-13 בנובמבר 2015.
שמו של השיר נחשף לראשונה ב-28 באוקטובר 2015, באמצעות גרפיטי שיצר האמן גרג מייק באטלנטה, ג'ורג'יה שבארצות הברית, כחלק מקמפיין שיווקי לחשיפת שמות שירי אלבום האולפן הרביעי של הזמר-יוצר הקנדי ג'סטין ביבר, באותו השם.
השיר נכתב על ידי ביבר, ג'יימס וורת'י, סטיב ג'יימס, פו בר , אבן וארס, סקוטר בראון וג'רמי סניידר, הופק על ידי פו בר ויצא לאור על ידי חברת התקליטים דאף ג'אם ב-13 בנובמבר 2015, כרצועה ה-13 והאחרונה באלבום.
הוידאו קליפ של השיר נוצר כחלק מפרויקט "PURPOSE : The Movement", ובוים בידי פאריס גובל, הופק על ידי ג'סטין ביבר, סקוטר בראון, פאריס גובל ואליסון קיי, וצולם ונערך בידי חוסה עומר הרננדז.
תסריט הקליפ נכתב על ידי ביבר, פו בר, סטיבן פיליבין, אבן וארס, ג'רמי סניידר ובראון, ובמהלך הקליפ נראה ג'סטין כשלצידו ששת הרקדניות: סמריה בארנס, לוגן האסל, מריסה הארט, טיילור נייט, פאולין מאטה וסמרין נגן בלב הסוואנה.
הקליפ יצא לאור ב-15 בנובמבר 2015, ונכון לאפריל 2023 צבר סרטון השיר מעל לכ-140 מיליון צפיות ביוטיוב.
השיר הוא בלדת פסנתר באורך של 3:30 אשר תואר כשיר בסגנון חשוב ורציני.
בנוגע למשמעות המילים כתב רוס סקארנו מהמגזין Complex Networks כי הוא מבלבל במיוחד ולא תמיד ברור אם ביבר שר על זוגיות רומנטית או על התחדשות אמונתו בנצרות.
קלייר אליזבת פלטר ממגזין Bustle סברה כי "Purpose" מבטא חיפוש אחר גאולה.
מבקר הבילבורד טיילור וות'רבי דירג את השיר במקום השישי מבין 18 שירי האלבום וציין כי הצליל המופשט מהווה תזכורת נחמדה לכך שג'סטין הוא בעצם זמר נהדר.
קלייר אליזבת פלטר מ-Bustle דירגה את השיר במקום השביעי מבין רצועות האלבום.
קליף ליפסון מ-AfterBuzz TV כתב כי השיר אינו מוערך מספיק וכי זהו למעשה אחד הדברים הכי טובים שקרו מאז המצאת הלחם הפרוס.
מדינהתוארבריטניה (BPI)כסףשוודיה (GLF)זהבדנמרק (IFPI Denmark)פלטינהנורווגיה (IFPI Norway)פלטינהארצות הברית (RIAA)פלטינה
"Push the Limits" (בעברית: "לִדְחֹף אֶת הַגְּבוּלוֹת") הוא שיר של הפרויקט המוזיקלי הגרמני אניגמה.
הוא פורסם ב-17 באפריל 2000 כסינגל השני והאחרון מתוך אלבום האולפן הרביעי שלהם, (2000).
הנמצאים בביתו של המפיק המוזיקלי הרומני-גרמני מיכאל קרצו באי איביזה, ופורסם חמישה חודשים לאחר הסינגל "Gravity of Love".
במרוצת השנים, צבר "Push the Limits" מיליוני השמעות בספוטיפיי.
הווידאו קליפ הנלווה של השיר מציג שני ילדים צעירים (ילד וילדה) נלחמים בסגנון קנדו.
הקליפ מציג גבר ואישה צעירים בשלושה קווי עלילה שונים – אך קשורים.
השניים ניגשים למכונת ארקייד לשני שחקנים הממוקמת במגרש פתוח.
שניהם בוחרים דמות במשחק שנוצרה בהשראת קנדו.
רואים אותם כשהם לובשים את השריון ומכינים את עצמם למשחק, הילד לבוש שחור והאישה בלבן.
בינתיים, סט תמונות שלישי מציג את הגבר והאישה המדמים יחסי מין במיטה הנמצאת באותו שדה, אך שניהם לובשים מסכות פשוטות עם הבעות עצובות המרמזות שהמעשים המדומים אינם בהסכמה מוחלטת.
ככל שהקליפ מתקדם, סצנות המיטה נעשות אינטנסיביות יותר.
הגבר מקבל את ידו על העליונה בשתי הסצנות אבל האישה נלחמת עד שהוא מפסיד.
הקליפ צולם בדרום אפריקה, והדוגמנית הברזילאית מילין זרדו משחקת גם בתור האישה וגם בתור לוחמת הקנדו.
"Push Ups" הוא שיר של הראפר הקנדי דרייק, אשר יצא לאור כסינגל ב-19 באפריל 2024. זהו שיר תגובה ל-"Like That" (2024), שיר של פיוצ'ר, מטרו בומין וקנדריק לאמאר.
"Push Ups" הודלף לאחר צאתו של שיר דיס נוסף נגד קנדריק לאמאר והשיר "Like That", "" של ג'יי קול, שהוסר מרשתות הסטרימינג יום לפני ההדלפה.
ב-"Push Ups", דרייק מכוון לשלושה, לצד ריק רוס, דה ויקנד ושחקן ה-NBA ג'ה מוראנט.
שתי גרסות של השיר הודלפו ב-13 באפריל 2024; הראשונה מכילה דגימה של "Get Money" של ג'וניור מאפיה, והשנייה, אשר יצאה לאור באופן רשמי, אינה מכילה את הדגימה, אלא סגיר שנוסף לשיר.
עקב האיכות הנמוכה של ההדלפה הראשונית של השיר, חלק מהמעריצים שיערו שהרצועה היא תוצר של בינה מלאכותית ולא שיר אמיתי, מה שהתברר שגוי לאחר שהודלפה הגרסה השנייה והאיכותית יותר של השיר באינטרנט.
לדרייק וקנדריק לאמאר היסטוריה ארוכה אחד עם השני, כאשר ב-2011 השתתף לאמאר באלבומו של דרייק מ-2011, Take Care, בשיר "Buried Alive Interlude" ודרייק השתתף בשירו של לאמאר מ-2012, "Poetic Justice" מתוך אלבומו של לאמאר, Good Kid, M.A.A.D City.
השניים אף השתתפו בשירו של אייסאפ רוקי מ-2012, "Fuckin' Problems".
עם זאת, לאחר שיתופי פעולה אלו, לאמאר השתתף בשירו של ביג שון משנת 2013, "Control", בו הזכיר את דרייק וראפרים אחרים.
מאוחר יותר, לאמאר תקף אמנים המשתמשים בכותבי צללים בראיון ב-2017, כאשר רבים ייחסו זאת לדרייק, שנטען שהשתמש בכותבי צללים בעבר.
השניים גם פנו אחד לשני בשיריהם בדרכים שונות במהלך תקופה זו, אך מעולם לא הזכירו את השם אחד של השני.
בשירו של דרייק מ-2023, "First Person Shooter" עם ג'יי קול, קול אמר שהוא, לצד דרייק ולאמאר, הם "שלושת הגדולים" של מוזיקת הראפ המודרנית.
שישה חודשים לאחר מכן, לאמאר הגיב ל-"First Person Shooter" בהופעת אורח בהפתעה בשירם של פיוצ'ר ומטרו בומין, "Like That", מתוך אלבומם המשותף, We Don't Trust You (2024), בו הוא דחה את הגדרת "שלושת הגדולים" של ג'יי קול וקבע שהוא לבד שולט בסצנת הראפ.
לאמאר אף רפרר לדרייק, והשווה את היריבות שלהם לזו של מייקל ג'קסון ופרינס, ואמר שפרינס חי זמן רב יותר מג'קסון.
"Push Ups" נתפס בעיני רבים כתגובה ל-"Like That", וכן שיאו של הריב בין למאר לדרייק.
שתי גרסאות של הרצועה הודלפו לרשת לפני צאתה ב-13 באפריל 2024, מאוחר יותר באותו היום, שלט חוצות ובאנר דיגיטלי של ספוטיפיי רמזו על השיר, עם הכיתוב: "Hip-Hop is a competitive sport.
Drake is on the way." השיר יצא באופן רשמי ב-19 באפריל 2024.
דרייק פותח את השיר בתגובה לשורה מתוך השיר "We Don't Trust You" של פיוצ'ר ומטרו בומין ("You a nigga Number One fan, dog"), ומציין שסייע בעבר לפיוצ'ר להגיע לראשונה למקום הראשון במצעד בילבורד הוט 100, עם השיר "Way 2 Sexy".
דרייק גם מתייחס ומזלזל במעמדו של מטרו בומין כמפיק מוזיקלי ולא כראפר, וקורא לו "לסתום תפה ולעשות קצת תופים".
לאחר מכן, הוא מכוון לדה ויקנד, ומשווה את מנהלו, אמיר אסמעיליאן, לסרסור ורומז שהוא מבזבז את הכסף של דה ויקנד על אנשים אחרים.
דרייק מפנה את התקפותיו ללאמאר, ומתייחס לשיר "Like That" ולאלבומו של לאמאר מ-2022, Mr.
בנוסף, מתייחס לחוזה של לאמאר עם טופ דואוג אנטרטיינמנט, בטענה שהעסקה לא הייתה הוגנת, ובה, לכאורה, המנכ"ל אנתוני "טופ" טיפית' לקח 50% מהרווחים של לאמאר בקריירה ("Cause Top told you drop and give me 50 like some push-ups").
לאחר מכן, הוא לועג לשיתופי הפעולה הפופיים של לאמאר עם מארון 5 ב-"Don't Wanna Know" וטיילור סוויפט ב-"Bad Blood".
דרייק גם לועג לרעיון של "שלושת הגדולים" של מוזיקת הראפ ב-"First Person Shooter" ו-"Like That", כולל ההצעה שלאמאר נמצא בקבוצה הזו.
הוא טוען שהזמרת האמריקאית סיזה, הראפר האמריקאי טראוויס סקוט והראפר הבריטי-אמריקאי 21 סבאג' ראויים יותר ל"שלושת הגדולים" מאשר לאמאר, דרייק ממשיך ללעוג ל-"Like That", ודוחה את ההשוואה של לאמאר את עצמו לפרינס ואת דרייק למייקל ג'קסון ("What's a Prince to a King, he a son nigga").
ריק רוס הגיב לשיר בדיס משלו בשם "Champagne Moments", שנחשף על ידי קטעים קצרים ברשתות החברתיות של ריק רוס ביום בו "Push Ups" הודלף, 13 באפריל.
הוא יצא באופן רשמי ב-15 באפריל.
ב-30 באפריל 2024, קנדריק לאמאר הגיב בשיר דיס משלו בשם "Euphoria".
"Push Ups" הגיע היישר למקום ה-14 במצעד הסינגלים הבריטי, והפך לסינגל ה-93 שלו שנכנס ל-40 המקומות הראשונים בבריטניה.
בבילבורד הוט 100, הגיע השיר למקום ה-19, על רקע צאת אלבומה של טיילור סוויפט, The Tortured Poets Department, אשר כלל 16 רצועות שמנעו ממנו להגיע לעשירייה הפותחת.
זה הסינגל הראשון של דרייק כאמן מוביל מחוץ לאלבום שלא נכנס לעשירייה הפותחת מאז "Signs" ב-2017.
Pushka (מעוצב באוקראינית: Пушка; בעברית: רובה) הוא אלבום הבכורה של הראפרית האוקראינית אליונה אליונה.
את היצירה הוציאה ב-8 באפריל 2019 לאור חברת התקליטים היטוונדר רקורדס.
ב-15 בנובמבר 2018 הוציאה אליונה אליונה את סינגל הבכורה שלה, "Голови", שהיה גם הראשון מסוגו מתוך האלבום.
הוא הגיע למקום ה-104 במצעד הטופ-היט.
חמישה-עשר ימים אחר כך פורסם הסינגל השני מתוך Pushka, "Відчиняй", שלא הצליח להיכנס למצעדי הפזמונים כלל.
ב-28 בדצמבר יצא "Залишаю свій дім" לאור, הסינגל השלישי והאחרון של האלבום.
Purpose (בעברית: מַטָרָה) הוא מחזה מאת המחזאי האמריקאי ברנדן ג'ייקובס-ג'נקינס.
המחזה עלה לראשונה בשנת 2023 בתיאטרון סטפנוולף בשיקגו, ועוסק בדרמה משפחתית של משפחת ג'ספר, משפחה פיקטיבית אפרו-אמריקאית בעלת מעמד פוליטי בולט.
המחזה זכה לשבחי הביקורת, עלה בהמשך לברודוויי בעונת 2024–2025, וזכה בפרס טוני למחזה הטוב ביותר ובפרס פוליצר לדרמה לשנת 2025.
המחזה עוקב אחר בני משפחת ג'ספר, משפחה אפרו-אמריקאית בולטת המתגוררת בשיקגו, המתכנסים שוב תחת קורת גג אחת בנסיבות יוצאות דופן.
במהלך המפגש נחשפים סודות משפחתיים ומתעוררות שאלות של זהות, שייכות, ערכים אישיים ומעמד פוליטי בתוך הקהילה השחורה.
דמותשיקגו (2024)ברודוויי(2025)נזארת' "נז" ג'ספרג'ון מייקל הילקלודין ג'ספרטמרה טיונילטניה ריצ'רדסון ג'קסוןסולומון "סוני" ג'ספרהארי לניקסמורגן ג'ספראלנה ארנססולומון "ג'וניור" ג'ספרגלן דייוויסעזיזהאייאנה בריה בקאריקארה יאנג
המחזה הוזמן על ידי תיאטרון סטפנוולף ועבר סדנאות ופיתוח החל משנת 2019 בפסטיבל המחזאות של קולורדו.
לאחר קריאות וסדנאות נוספות, הוא עלה לראשונה כחלק מעונת 2023–2024 של סטפנוולף, בבימויה של השחקנית והבמאית פלישיה רשאד.
בעונת 2024–2025 עבר המחזה לברודוויי, לתיאטרון הלן הייז, בהפקת דייוויד סטון, דברה מרטין צ'ייס, מארק פלאט, להצ'אנס, ראשאד צ'יימברס, אהרון גליק ותיאטרון סטפנוולף.
הפקה זו לא הייתה חלק מהעונה של תיאטרון "Second Stage".
עם עלייתו בשיקגו, זכה המחזה לביקורות חיוביות.
פרסשנהקטגוריהעבורתוצאהמקורפרס פוליצר2025דרמהברנדן ג'ייקובס-ג'נקינספרס טוני2025המחזה הטוב ביותרהשחקן הראשי הטוב ביותר במחזהג'ון מייקל הילהארי לניקסהשחקנית הראשית הטובה ביותר במחזהלטניה ריצ'רדסון ג'קסוןשחקן המשנה הטוב ביותר במחזהגלן דייוויסשחקנית המשנה הטובה ביותר במחזהקארה יאנג
האות Q (קיו) היא האות השבע-עשרה באלפבית הלטיני.
האות מייצגת, מבחינה פונולוגית, עיצור ענבלי, סותם, אטום (/IPA: /q), כמו האות ק' בשפה העברית בהגיות מסוימות (בפרט בפי יוצאי תימן), וכמו האות ق בשפה הערבית.
מקורה באות היוונית הארכאית קופא (Ϙ), שמקורה באות השמית קו"ף.
בתעתיק השפה הסינית, מסמנת Q את הצליל "צ'" (/IPA: /ʧ).
באנגלית, אחרי האות קיו (Qq) כמעט תמיד תבוא האות יו (Uu), ושתי אלו נהגות כמו האותיות K ו-W שבאות בזו אחר זו.
יש רק מספר מילים מצומצם החורג מכלל זה .
במקרים אחרים, לדוגמה בשפה הספרדית לפני האותיות e ו-i, האות מייצגת עיצור וילוני, סותם, אטום (/IPA: /k).
באלפבית פונטי האות Q מיוצגת על ידי המילה "קוויבק" (Quebec).
בקוד מורס האות מיוצגת על ידי קו קו נקודה קו:
קוף פרוטו שמיתקוף פיניקיתקופא יווניתQ אטרוסקיתQ לטינית
בשחמט, Q מסמלת את המלכה.
במשחקי קלפים, Q מסמל את המלכה.
Q היא שמה של שפת המחשב קיו
בלמידת מכונה, Q מסמל את האלגוריתם Q-learning, המבוסס על למידת חיזוק.
q היא קיצור למילה quit, ומשמש בתוכנות רבות כקיצור החודל פעולה.
בסדרת הסרטים ג'יימס בונד, Q הוא מפתח גאדג'טים וכלי נשק מטעם סוכנות הביון הבריטית שיעזרו לבונד במשימותיו.
Q – דמות בסדרה מסע בין כוכבים.
The Q continuum – גזע של חייזרים בסדרה מסע בין כוכבים.
בקוד לוחות הרישוי הבינלאומי, Q מייצג את קטר.
מסמל את שדה המספרים הרציונליים.
q משמש לסימון המנה בסדרה הנדסית.
בפיזיקה ובהנדסה, Q מסמנת מקדם איכות.
Q היא שם של סדרה של צוללות – צוללת קיו.
בכלכלה האות Q מסמלת את כמות המוצר בשוק.
בחשמל האות Q מסמלת מטען בקולון, וקיבול אמפר-שעה.
בפוקימון Q קטנה מופיעה על הזנב של הגרסה ההישויינית של הפוקימון "קווילפיש" וQ גדולה מופיעה על הזנב של הצורה המפותחת של אותה גרסה בשם "אוברקוויל".
Q*bert הוא משחק ארקייד שנוצר בשנת 1982.
המשחק מתנהל על משטח משחק דמוי פירמידה אשר מורכב מקוביות בעלות שלושה צבעים.
מטרת המשחק היא לקפוץ מקוביה לקוביה ולגרום לצבע שלה להשתנות.
רמת הקושי עולה עם ההתקדמות בשלבי המשחק, כאשר בשלבים המתקדמים צריכים לקפוץ על חלק מהקוביות פעמיים.
הצלחתו של המשחק הובילה לפיתוחם של משחקים נוספים בסגנון דומה, על ידי חברות אחרות.
מגרסאות אלו התפרסמה, למשל, גרסת PC בסגנון דומה בשם J-Bird, שפותחה על ידי חברת אוריון.
בשנת 1983 יצאה בעקבות המשחק תוכנית טלוויזיה בשם Q*bert.
במאה ה-21 זכה המשחק לאזכורים שונים.
בין השאר, בשנת 2007 הוזכר בפרק של הסדרה סאות' פארק, ובשנת 2012 הופיעו דמויות מתוך המשחק בסרט ראלף ההורס, לצד דמויות שונות מתוך משחקי ארקייד קלאסיים.
בשנת 2015 דמותו של Q*bert הופיעה בהופעת קמע בסרט פיקסלים.
QAM (ראשי תיבות באנגלית של Quadrature Amplitude Modulation) היא שיטת אפנון, שבה מידע מיוצג על ידי שינויים במשרעת ובמופע של הגל הנושא יחדיו.
ניתן לתאר זאת באופן שקול
כאפנון משרעת של שני גלים נושאים, אשר הפרש הפאזה ביניהם 90°.
בשל היותם אורתוגונליים, ניתנים הרכיבים לקליטה בנפרד, אך על המקלט להיות מסונכרן עם המופע של הגל המשודר.
תיאום זה מתבצע על ידי שידור גל מחווה, או גל תת-נושא.
QAM אנלוגי משמש לשידור שני רכיבי הצבע לטלוויזיה בשיטות PAL ו-NTSC.
בתחילת כול שורה משודר אות סנכרון צבע (Colorburst).
האנטי-מחיקון פעל לשחזור אות זה במופע הנכון.
ב-QAM דיגיטלי האפננים I ו-Q מקבלים ערכים בדידים.
הצירופים האפשריים נקבעים מראש, ומתוארים בתרשים קונסטלציה.
כל נקודה בתרשים ממופה לסמל (Symbol), המעביר מספר ביטים בהתאם לגודל הקונסטלציה.
אפנוני PSK ו-APSK הם מקרים פרטיים של QAM עם קונסטלציה מעגלית.
נפוץ השימוש בקונסטלציות בעלות 2k נקודות המסודרות כשריג ריבועי, או מלבני (כאשר k אי-זוגי), וזו הכוונה במונחים כמו ללא תיאור נוסף.
סידור זה נוח מבחינה טכנית לשידור ופענוח כשני אותות PAM (אפנון משרעת הדופק), אך הוא אינו ממצה את קיבולת ערוץ התקשורת לפי חוק שאנון-הארטלי.
QAD היא חברת תוכנה אמריקאית המתמחה בתוכנת ERP לארגונים יצרניים.
חבילת התוכנה mfg/pro (שאינם ראשי תיבות) היא יישום ERP לניהול הייצור, ניהול לוגיסטי וניהול פיננסי, עבור ארגונים יצרניים בעולם כולו.
נציגתה בישראל היא חברת SIT הממוקמת באור יהודה.
Q-switching היא שיטה לגרום ללייזר להפיק פולסים, במקום ללזור באופן רציף.
מבין השיטות שמייצרות לזירה פולסית, Q-switching מתאפיינת בעוצמת פולס גבוהה מאוד (סדר גודל של ג'יגה וואט) וקצב פולסים נמוך.
לפולסים של לייזר יש שימושים רבים, למשל בחיתוך וקידוח בלייזר, באופטיקה לא ליניארית ובהאצת פלסמה.
פעולתו הבסיסית של לייזר מבוססת על מנגנון שאיבה כלשהו הגורם להיפוך אוכלוסין בתווך המגביר.
הפוטונים, הנפלטים בפליטה מאולצת, יוגברו עקב מעבר חוזר בתווך המגביר - וזאת על ידי שימוש במהוד.
כתוצאה מכך ישנה אנרגיה הכלואה בתוך המהוד.
אם כן, לייזר דורש מספר מרכיבים בסיסיים:
אחת הדרכים להגדיר את מקדם האיכות היא היחס בין האנרגיה האגורה במהוד לזו הנפלטת ממנו (במחזור בודד) כך ש:
גורם זה הוא האחראי על ההפסדים במהוד.
ככל שהוא יותר נמוך כך יש יותר הפסדים והלייזר פחות יעיל ופולט פחות קרינה.
אולם ניתן לנצל הפסדי פליטה אלו - ולאגור יותר אנרגיה בתוך המהוד.
יש להבין תחילה בקצרה כיצד מתרחש תהליך הלזירה.
באופן כללי, ככל שהפרש האוכלוסין ההתחלתי גדול יותר, כך מספר הפוטונים הנפלט יהיה גדול יותר ולכן גם העוצמה.
כאשר תהליך הלזירה מתחיל, מספר הפוטונים עולה, במקביל לירידת מספר האלקטרונים המאכלסים את הרמה העליונה, כמתואר בתמונה.
בשיטת מיתוג זו, באופן כללי, אם נגרום באופן מלאכותי למהוד לא לתפקד כמהוד, ונמשיך את תהליך השאיבה, הלייזר יגיע להיפוך אוכלוסין אך לא יוכל לפלוט אנרגיה החוצה.
היפוך האוכלוסין ילך ויגדל מעבר לערך הסף, כך שכשנחזיר את המהוד והפליטה המאולצת "תרוקן" את האנרגיה בזמן קצר, כך שייווצר פולס קצר ועוצמתי.
לדוגמה, כדי ליצור תהליך שכזה ניתן לחסום מראה אחת ממראות המהוד, ובכך להרוס את משוב הקרינה ולהוריד את גורם האיכות באופן מלאכותי.
החזרת המראה לתפקוד במהוד תעלה את גורם האיכות וליצירת הפולס.
תהליך זה נקרא Q-switching, שכן המהוד נע בין Q גבוה לנמוך.
זמן החיים ברמה העליונה גדול מזמן בניית האנרגיה במהוד.
זמן השאיבה גדול מזמן בניית האנרגיה במהוד.
נגדיר את היפוך האוכלוסין, , כך:
כאשר הוא נפח, ו הוא הפרש האכלוס בין הרמות הלוזרות.
מהגדרה זו ומתוך משוואות הקצב ניתן לבטא את קצב שינוי מספר הפוטונים כך:
כאשר מייצג את מספר הפוטונים.
ממשואות אלה נקבל את מספר הפוטונים:
כאשר הוא זמן דעיכת המהוד.
כמו שניתן לראות בגרף המצורף, ניצור מצב בו ההפסד ההתחלתי הוא גבוה (מקדם איכות נמוך).
כך היפוך האוכלוסין, וכמובן גם ההגבר, הולך ונבנה כך שיש יותר ויותר אנרגיה בתוך המהוד.
התווך הפעיל נשאב לערכים גבוהים בהרבה ממצב הלזירה הרגיל בעל ההפסד הנמוך.
כאשר מסירים את גורם ההפסד, ההפסד יורד חזרה לערכו הרגיל בזמן מאוד קצר, וגורם האיכות עולה במהירות כך שההגבר הופך לגבוה מההפסד, והפוטונים שנפלטו בצורה ספונטנית גורמים מהר מאוד לפליטה מאולצת ולפולס חזק וקצר של לייזר.
כאשר הרמה העליונה מתרוקנת, והפרש האוכלוסין קטן, ההגבר יורד מתחת לסף ההפסד והלזירה נפסקת.
עוצמת הפולס גבוה מעוצמת המצב היציב, שכן אותה אנרגיה נדחסת לזמן קצר.
QRPedia היא מערכת המבוססת על אינטרנט סלולרי, אשר משתמשת בקודי QR על מנת להציג לגולשים תוכן מוויקיפדיה על-גבי צג המכשיר הסלולרי שלהם בשפת הממשק של המכשיר.
QRPedia מוסיפה יכולות נוספות מעבר לאלה הקיימות בייצירת קודי QR המיצגים כתובות באינטרנט (URI).
ממציא ה-QRPedia הוא רוג'ר במקין , יושב ראש ויקימדיה בריטניה, והאחראי על התיכנות הוא טרנס אידן .
קוד התוכנה פתוח ורישיונו, "רישיון MIT".
התוכנה הושקה באפריל 2011, בסיור במסגרת מיזם ה"גלאם" עם המוזיאון האמנותי של דרבי.
שם המיזם "QRPedia" הוא הלחם בסיסים של "QR" (ראשי התיבות באנגלית של Quick Response, "מענה מהיר") ו"פדיה" מ"ויקיפדיה".
בינואר 2012 זכה מיזם QRPedia להיות אחד מארבעת המיזמים החדשניים ביותר בעולם הסלולר בבריטניה בשנת 2011 (מתוך 79 מועמדים) במסגרת התחרות "בריטניה חכמה".
הקריטריון לזכייה הוגדר "יעילות, פשטות ופוטנציאל להשפעה עולמית".
כתוצאה מכך, זכה המיזם להצגה ב"קונגרס הניידות העולמי" שנערך בברצלונה חודש לאחר מכן.
ב-18 בנובמבר 2013 הודיע הוועד המנהל של "ויקימדיה בריטניה" כי הושלמה העברת הבעלות על המיזם ועל כל הקניין הרוחני הקשור אליו, מרוג'ר במקין לידי עמותת ויקימדיה המקומית.
מיזם QRPedia נמצא בשימוש מוסדות ציבוריים באירופה ובארצות הברית.
בין היתר, נעשה בו שימוש במוסדות הבאים:
מכון ז'ואן מירו, לרבות תערוכה ניידת
גן החיות סופיה בסופיה, בולגריה
כאשר משתמש סורק קוד QR למכשיר הסלולרי שלו, המכשיר מתרגם את הקוד לכתובת אינטרנט בדומיין qrwp.org, כאשר החלק האחרון של הכתובת (הנתיב) הוא שם הערך בוויקיפדיה.
אז שולחת המערכת בקשה לערך הוויקיפדי בשפה המוגדרת כשפת הממשק במכשיר הסלולרי.
שרת ה־QRPedia משתמש ב-API של ויקיפדיה על מנת למצוא את הערך בשפה הרלוונטית, ואם קיים, מחזיר את הערך המדובר בפורמט נוח לקריאה על מכשיר סלולרי.
אם לא קיים ערך בשפה המבוקשת, המערכת נותנת למשתמש לבחור את השפה המועדפת, או לחלופין להשתמש בגוגל תרגום.
בצורה הזו, קוד QR אחד יכול להביא להצגת את אותו הערך בכמה שפות.
נוסף על כך, תוכנת QRPedia מאפשרת הצגה של נתונים סטטיסטיים על השימוש בה.
QGIS (בעבר: Quantum GIS) היא תוכנה לניהול מערכת מידע גאוגרפי, חופשית ומופצת תחת רישיון קוד פתוח, שמתאימה למגוון של מערכות הפעלה.
היא מאפשרת צפייה, עריכה וניתוח של מידע מרחבי.
בדומה למערכות GIS אחרות, QGIS מאפשרת ליצור מפות עם מספר רב של שכבות, וברשתות קואורדינטות היטל שונות.
ניתן להרכיב מפות בפורמטים שונים, ולשימושים שונים.
אפשר להוסיף שכבות רסטר וגם שכבות וקטור.
השכבות הווקטוריות יהיו שמורות, כמקובל, כנקודות, קווים או פוליגונים.
QGIS תומך גם הסוגים שונים של שכבות הרסטריות, וכן בהמרת רסטרים לרשת קואורדינטות אחרת.
QGIS משתלבת יפה עם חבילות קוד פתוח אחרות בתחום מערכות המידע הגאוגרפיות כגון PostGIS,GRASS,Mapserver על מנת להוסיף פונקציות מתקדמות.
כמו כן האוסף של תוספים (plugins) שנכתבים בשפת Python או C++ מרחיב באופן משמעותי אל היכולות של QGIS.
יש תוספים למציאת מיקום של כתובת (geocode), עיבודים מרחביים שונים, ממשקים עם בסיסי הנתונים המרחביים: PostGIS, Spatialite, MySQL ואפשרויות רבות לעבוד עם שרתי מפות אינטרנטיות כגון OpenLayers, Leaflet, Mapserver.
מבין הפורמטים הווקטוריים QGIS תומך קודם כל בבסיס נתונים מרחביים כמו PostGIS, Spatialite, וגם Personal GeoDatabase של חברת ESRI.
בנוסף יש כמובן תמיכה למלאה ל- shapefile, Mapinfo, KML, וגם dxf.
יש גם תמיכה בפורמטים רבים של שכבות רסטר באמצעות הספרייה GDAL.
כתוכה חופשית שמשוחרר תחת הרישון GNU GPL, ניתן לקבל את כל קוד המקור של התוכנה, לשנות, לתקן, ולשפר תוך הוספת יכולות נוספות.
למשל לאחרונה נוספו שתי תוכנות נוספות על בסיס ליבת הקוד של QGIS: הדפדפן QGIS Browser ושרת המפות האינטרנטית QGIS Server.
וכאמור האוסף ההולך וגדל של תוספים מרחבי מאוד את הפונקציונליות של התוכנה.
qBittorrent היא תוכנת לקוח של ביטורנט חופשית וחוצת פלטפורמות.
בקצה האחורי התוכנה משתמשת בספריה libtorrent.
qBittorrent כתובה בשפת ++C ובכך היא יישום מקורי, היא גם משתמשת במעטפת Qt.
מנוע החיפוש האופציונלי שלה כתוב בשפת פייתון, והמשתמשים יכולים לבחור שלא להתקין פייתון על המערכת ולא להשתמש במנוע החיפוש.
qBittorrent נועדה להיות בעלת טביעת רגל קטנה, חזקה, אטרקטיבית ואינטואטיבית מבחינה ויזואלית מעבר לסיפוק הפונקציות הקיימות במוצרים אחרים.
qBittorrent היא ניסיון לספק תחליף שווה ערך לתוכנה הקניינית μTorrent, בקוד פתוח, בריבוי פלטפורמות, ובתוספת פונקציה של הזרמה, כך שניתן לצפות בקובצי וידאו תוך כדי הורדתם.
qBittorrent מציעה כרגע פונקציונליות דומה לתוכנות אחרות כמו Vuze, אך ללא צורך ב-Java Virtual Machine.